Кад долазе сватови с ђевојком
Обазри се, лепа Цвето, мајка те зове.
Нит’ се могу обазрети, ни одазвати;
Занесе ме коњ зеленко међу свекрве.
Обазри се, лепа Цвето, отац те зове.
Нит’ се могу обазрети, ни одазвати;
Занесе ме коњ зеленко међу свекрове.
Обазри се лепа цвето, братац те зове.
Нит’ се могу обазрети, ни одазвати;
Занесе ме коњ зеленко међу девере.
Обазри се, лепа Цвето, сеја те зове.
Нит’ се могу обазрети, ни одазвати;
Занесе ме коњ зеленко међу заове.

Сватовске песме